Document ID: /fineweb-2-swissfilter-quality_10-filterrobots/filtered/01554.jsonl.gz/104

Црквена општина Берн је са благословом Његовог Преосвештенства Епископа Андреја у петак 01. марта одржала научни симпозијум поводом прославе јубилејâ, а у суботу 02. марта свечано је пред храмом Светих Ћирила и Методија дочекан Преосвећени Андреј, који је началствовао Светим Литургијским сабрањем у Белпу покрај Берна.
На Светој Литургији Његовом Преосвештенству господину Андреју саслуживали су протојереј-ставрофор проф. др Радомор Поповић, редован професор на теолошком факултету у Београду, протојереј-ставрофор др теол. Штефанос Анастасију, протојереј-ставрофор Станко Марковић, архијерејски намесник за Швајцарску и старешина храма у Белпу, као и протојереј Јован Ћурин уз саслуживање епархијског ђакона Ивана Толић. Благољепију Свете Архијерејске службе допринели су и диригенти из епархије аустријско-швајцарске, које је јубиларних дана угостила Црквена општина у Берну поводом њиховог другог стажа.
Након Свете Архијерејске Литургије најпре се обратио свим присутним у Црквеној сали Његово Преосвештенство Епископ Андреј, честитавши Црквеној општини на лепој организацији поводом прославе јубилеја и кроз говор приближио је присутнима историју Српске Православне Цркве. Поводом 800- годишњег јубилеја одржао је предавање професор теолошког факултета у Београду др Радомир Поповић. Прота Радомир је објаснио присутним, како је Српска Црква добила самосталност и значај тога за нашу Цркву и о улози Светог Саве у вези организације. Верници су са великом пажњом саслушали предавање професора Поповић. И други дан на прослави јубилеја и Светој Архијерејској Литургији присуствовао је конзул Републике Србије господин Предраг Мандић, са породицом. Вредне Чланице Кола српских сестара припремиле су богату трпезу за све присутне.
Пријем у Цркви у Белпу
Поводом доласка на јубилеј наше Цркве у Берну Његово Преосвештенство Епископ Андреј примио је у просторијама наше Цркве у Белпу високог представника савезне владе у Берну господина др Михаела Хекендорна (Michael Heckendorn). Приликом пријема дискутовало се о улози наше Цркве у друштвеном животу у Швајцарској. Његово Преосвештенство Епископ Андреј уручио је господину Хекендорну на дар једну књигу о нашим манастирима и задужбинама на енглеском језику. Преосвећени Андреј заједно са господином Хекендорном и члановима хора угођћени су од стране Чланице кола српских сестара на заједничку агапу.